આ જગતમાં સારા, નરસા અને મિશ્ર પ્રકારના લોકો વસે છે. વિશ્વમાં એટલી બધી સારી વસ્તુ બને છે પણ સમાચારપત્રો તેને મોટા અક્ષરે ન્યુઝ નથી બનાવતાં અને માત્ર નરસા અને સવારના પહોરમાં દિવસ બગડી જાય એવા જ સમાચાર જ મોટા પ્રમાણમાં છાપે છે. જે અખબારો નકારાત્મક સમાચારોને બદલે સારા સમાચારો છાપવનું શરું કરે (મોટા અક્ષરમાં) તો થોડા જ વખતમાં તેના વેચાણમાં પણ વધારો થાય અને માણસોને પણ આ જગત હજુ કાઈક રહેવા જેવું છે તેમ લાગે. પણ ખબર નહીં કેમ, મીડીયાને સારા સમાચાર તે સમાચાર લાગતા જ નથી.